#  **Ro kalender 2024**

5. april Rengøring af klubhus fra kl. 16-18.

7. april. Den nye sæson skal, som snart traditionen tro, startes op med en dejlig tur på fjorden og efterfølgende hygge med sildefrokost.

14. april. Sæsonskifte kl. 12.00 i klubhuset for alle medlemmer (der bliver som noget nyt ikke særskilt start for for roafdelingen). Det er forår og vi skal have hejst den Blå Stander, samt høre et par bevingede ord fra Formanden. Efterfølgende er klubben vært med pølser og brød i klubhuset. Der er ingen tilmelding. **Dejligt hvis ro-afdelingen kunne møde talstærkt op!**

10. maj. Forårsrotur og efterfølgende hygge på PAKHUSET med Stjerneskud eller anden lækkerier.

26. maj. Rotur til Eskov. Der vil vi nyde madpakkerne og trave en 2 km. vandretur, inden turen igen går mod Hvalpsund.

6. juni. Vi ror ud og ser solen gå ned og månen stå op. Der er aftens kaffe i klubhuset når vi igen er i havn.

8. juni. Dagstur til Skive. Vi møder nye friske roere i Skive, som så ror båden/bådene hjem igen og de trætte roere tager bilen hjem. (eller d. 29. juni)

16. juni. Heldagstur til Nykøbing Mors. Vi låner båd/både der og ror til Harre Vig.

 Vi har madpakker og kaffe med til at nyde på turen.

21. juni. I dag går roturen til Lundø. Der vil vi nyde aftensmaden (medbragt/købe der)

29. juni. Dagstur til Skive. Vi møder nye friske roere i Skive, som så ror båden/bådene hjem igen.

 De trætte roere tager så bilen tilbage til Hvalpsund.

13. juli. Vi vil bruge denne juli dag til, at ro til Ertebølle og spise frokost på Cafe’en.

16. juli. Vi går i land på Rotholm og nyder hindbærsnitter og bobler.

28. juli. Tur for de morgenfriske. Rundstykker og morgenkaffen medbringes.

2. august. Rotur og efterfølgende Grillhygge ved klublokalet. Tidligere roere og alt vores påhæng er velkommen til, at hygge med denne aften.

10. august. Vi ror til Louns, hvor Bent igen i år vil hygge om os, med pandekager bagt over bål.

18. august. Store badedag. Vi ror lige derhen, hvor solen vil stråle på os. Der vil vi nyde vores madpakker og hygge og bade til vi ikke orker mere

29-30-31 august. Årets Sommertur.

14. september. Sensommertur. Vi låner både i Hobro roklub og ro ud og nyder farvandet der. Samt går en skøn tur i Bramslev Bakker inden dagen er omme.

5. oktober. Vi mødes alle igen på Ertebølle Cafe’en til en hyggelig afslutning af årets ro sæson.